section_heading: Zemljopis
paragraph_text: mini|lijevo|[[Jantar Mantar u Jaipuru]] Oko tri petine Rajasthana leži sjeverozapadno od jedne od najstarijih planina, svetog gorja Aravali, koje se proteže 850 km od jugozapada do sjeveroistoka. Sjeverozapadni dio Rajasthana je suh i pjeskovit i većinu toga područja slabo nastanjena pustinja Thar. Planine Aravali zaustavljaju monsune, koji dolaze iz pravca Arapskog mora, tako da sjeverozapadni dio ostaje bez kiše. Sjeverozapadne trnovite šume od grmlja nalaze se oko pustinje Thar. Područje prima manje od 400 mm kiše, a za vrijeme ljeta vrlo često ljetne temperature dosegnu i preko 45°C. Aravali i područje istočno predstavljaju plodnije područje s više kiša, zbog čega tu ima više stanovništva i gradova.